Mathew Maione

Mathew Maione (s. 21. marraskuuta 1990 Toronto, Ontario, Kanada) on kanadalais-italialainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue IF Björklövenissä.

Ura
Seuraura
Maione pelasi Ontarion paikallisia juniorisarjoja Markham Waxersin junioreissa, jonka jälkeen Mississauga IceDogs varasi hänet 223. pelaajana OHL:n varaustilaisuudessa 2007. Maione siirtyi Niagara IceDogsiin kaudeksi 2007–2008, joka toi hänelle runkosarjassa 12 tehopistettä. Kaudeksi 2009–2010 Maionen OHL-seuraksi vaihtui Guelph Storm. Vuodet 2010–2014 hän kävi Prince Edwardin saaren yliopistoa. Kaudella 2012–2013 Maione oli pudotuspeleissä joukkueensa paras pistemies tehoilla 2+3=5. Viimeisellä yliopistokaudellaan 2013–2014 hän voitti UPEI:n sisäisen tehotilaston lukemalla +7. Siellä vietetyn kauden jälkeen, maaliskuussa 2014 Maione siirtyi loppukevääksi ECHL-joukkue Fort Wayne Kometsin joukkueeseen.

Heinäkuussa 2014 Maione teki Kometsin kanssa vuoden mittaisen jatkosopimuksen. Jo ennen kauden 2014–2015 alkua, lokakuussa 2014 hänen sopimuksensa kuitenkin purettiin. Saman kuun lopulla Maione siirtyi jatkamaan ECHL-uraansa Brampton Beastiin. Hän oli joukkueen tehokkain puolustaja, toiseksi paras syöttäjä sekä jakoi sisäisen pistepörssin kolmannen sijan Justin Donatin kanssa tehoilla 14+29=43, joilla Maione sijoittui koko liigan puolustajien pistepörssissä kymmenenneksi. Hän voitti myös ECHL:n tulokaspuolustajien pistepörssin. Beastin fanit äänestivät Maionen kauden päätteeksi suosikkipelaajakseen. Elokuussa 2015 hän teki joukkueen kanssa vuoden mittaisen jatkosopimuksen.

Kesken kauden 2015–2016, joulukuussa 2015 Maione siirtyi Brampton Beastista Wheeling Nailersin riveihin.Wheeling Nailers Twitterissä  Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 7+37=44. Maione teki ECHL:n runkosarjassa yhteensä tehot 11+43=54, joilla hän voitti koko liigan puolustajien piste- ja syöttöpörssin. Maione voitti myös ECHL:n pudotuspelien puolustajien piste-, maali- ja syöttöpörssin tehoilla 6+17=23, joilla hän jakoi koko pistepörssin kolmannen sijan Allen Americansin Greger Hansonin ja joukkuetoverinsa John McCarronin kanssa. Maione eteni Nailersin kanssa aina Kelly Cup -finaaleihin saakka, mutta mestaruuden vei kuitenkin Allen Americans otteluvoitoin 4–2. Hänet valittiin kauden päätteeksi ECHL:n parhaaksi puolustajaksi ja ensimmäiseen tähdistökentälliseen.

Kaudeksi 2016–2017 Maione siirtyi vuoden mittaisella sopimuksella Slovakian Extraligan HC Banská Bystricaan. Hän oli pelipaikastaan huolimatta joukkueen paras pistemies ja syöttäjä tehoilla 10+47=57. Maione voitti koko Extraligan syöttöpörssin, puolustajien pistepörssin ja sijoittui koko runkosarjan pistepörssissä kolmanneksi. Hän rikkoi kuudella tehopisteellä liigan kaikkien aikojen yhden kauden runkosarjan puolustajien piste-ennätyksen, joka oli aiemmin Róbert Pukalovičin (50 tehopistettä) hallussa kaudelta 2000–2001.Eliteprospects.com – All-Time Stats and Leaders from Slovakia  Maione rikkoi myös 11 syöttöpisteellään Extraligan kaikkien aikojen yhden kauden runkosarjan puolustajien syöttöennätyksen, joka oli tšekkiläisen Petr Pavlasin (36 syöttöpistettä) hallussa kaudelta 2005–2006.Eliteprospects.com – All-Time Stats and Leaders from Slovakia  Maione voitti kauden päätteeksi Slovakian-mestaruuden.

Kesällä 2017 Maione harjoitteli kotikaupungissaan Torontossa entisen NHL-hyökkääjä Gary Robertsin alaisuudessa. Samana kesänä SM-liigajoukkue Kalevan Pallon päävalmentaja Sami Kapanen saapui tapaamaan hänet Torontoon, (jossa myös Kapasen poika Kasperi pelaa Toronto Maple Leafsin organisaatiossa). Kapanen sai Maionesta tietoa myös hänen entisen NHL-joukkuetoverinsa Michal Handzušin kautta, joka pelasi Maionen kanssa HC Banská Bystricassa. Hän siirtyi KalPaan vuoden mittaisella sopimuksella kaudeksi 2017–2018. Maione voitti pelipaikastaan huolimatta joukkueen sisäisen piste- ja syöttöpörssin tehoilla 15+24=39, joilla hän jakoi myös koko SM-liigan puolustajien pistepörssin voiton Ässien Maksim Matushkinin, Jukureiden Teemu Suhosen ja Kärppien Miika Koiviston kanssa. Maione teki nelikosta eniten maaleja vieden näin ollen varsinaisen kärkisijan. Hän voitti myös KalPan sisäisen tehotilaston lukemalla +17. Maione valittiin runkosarjan päätteeksi yleisöäänestyksellä SM-liigan viihdyttävimmäksi pelaajaksi. Pudotuspeleissä hän oli KalPan paras pistemies tehoilla 2+4=6. Maione valittiin kauden päätteeksi SM-liigan tähdistökentälliseen. Hän oli myös ehdolla liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon vei lopulta kuitenkin HIFK:n Miro Heiskanen.

Kaudeksi 2018–2019 Maione siirtyi vuoden mittaisella sopimuksella KHL:n latvialaisjoukkue Dinamo Riikaan. Hän pelasi Dinamossa 58 ottelua, joissa teki tehot 11+35=46. Maione sijoittui KHL:n puolustajien pistepörssissä toiseksi.

Kauden 2019-20 Maione aloitti kiinalaisseura Kunlun Red Starin riveissä. 16 ottelussa Maione summasi vain kolme syöttöpistettä ja sopimus purettiin yhteisymmärryksessä. Muutama viikko myöhemmin Maione siirtyi loppukauden kattavalla sopimuksella toiseen KHL-seuraan, Dinamo Minskiin. Dinamo Minskiä Maione ehti edustaa vain kolme ottelua tehoitta, kunnes hän palasi edelliskauden seuraansa, Dinamo Riikaan. Hän pelasi Dinamo Riiassa 4 ottelua, joissa hän summasi yhden syöttöpisteen.

Maajoukkueura

Maione edusti Kanadaa talviuniversiadeissa vuonna 2013, jolloin hän toimi joukkueensa varakapteenina ja voitti kultaa.

Muuta
Maionen isä on italialainen ja äiti kreikkalainen.

Tilastot
 2006–2007  Markham Waxers  OPJHL  1  0  0  0  0  –  –  –  –  – 2007–2008  Niagara IceDogs  OHL  54  4  8  12  26  9  0  1  1  2 2008–2009  Niagara IceDogs  OHL  53  4  19  23  18  12  0  4  4  2 2009–2010  Guelph Storm  OHL  66  0  9  9  12  5  0  0  0  0 2010–2011  Univ. of Prince Edward Island  AUS  28  1  12  13  26  –  –  –  –  – 2011–2012  Univ. of Prince Edward Island  AUS  28  2  15  17  22  6  0  1  1  6 2012–2013  Univ. of Prince Edward Island  AUS  28  3  13  16  26  6  2  3  5  6 2013–2014  Univ. of Prince Edward Island  AUS  28  3  16  19  28  3  0  0  0  12   Fort Wayne Komets  ECHL  11  0  3  3  4  11  0  4  4  15 2014–2015  Brampton Beast  ECHL  69  14  29  43  44  –  –  –  –  – 2015–2016  Brampton Beast  ECHL  17  4  6  10  4  –  –  –  –  –   Wheeling Nailers  ECHL  53  7  37  44  34  26  6  17  23  20  2016–2017  HC Banská Bystrica  SloEL  55  10  47  57  48  9  3  6  9  4 2017–2018  KalPa  SM-liiga  60  15  24  39  34  6  2  4  6  2  2018–2019  Dinamo Riika  KHL  58  11  35  46  22  –  –  –  –  – 2019–2020  Kunlun Red Star  KHL  16  0  3  3  8  –  –  –  –  –   Dinamo Minsk  KHL  3  0  0  0  4  –  –  –  –  –   Dinamo Riika  KHL  4  0  1  1  2  –  –  –  –  – 2020–2021  Dinamo Riika  KHL  41  4  11  15  13  –  –  –  –  –   EHC München  DEL  15  2  5  7  8  2  0  2  2  0 2021–2022  HC Bolzano  ICEHL  43  2  19  21  16  2  0  0  0  2 2022–2023  Bietigheim Steelers  DEL  56  10  24  34  30  –  –  –  –  – 2023–2024  AIK IF  Allsvenskan  34  5  21  26  20  –  –  –  –  – 3 kautta  yhteensä  ECHL  150  25  75  100  86  37  6  21  27  35 3 kautta  yhteensä  KHL  122  15  50  65  49  –  –  –  –  – 2 kautta  yhteensä  DEL  71  12  29  41  38  2  0  2  2  0

Lähteet

Viitteet

Luokka:Kanadalaiset jääkiekkoilijat
Luokka:Italialaiset jääkiekkoilijat
Luokka:Kanadanitalialaiset
Luokka:Vuonna 1990 syntyneet
Luokka:Elävät henkilöt